**ŠIAULIŲ MENŲ MOKYKLOS**

**DIREKTORIAUS KĘSTUČIO ŠALČIO**

**2022 METŲ VEIKLOS ATASKAITA**

2023-01-20 Nr. \_\_\_\_\_\_\_\_

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Šiaulių menų mokyklos 2022-2024 metų strateginiame veiklos plane 2022 metais suplanuotos veiklos, tikslų ir priemonių įgyvendinimo rezultatai.

|  |  |  |
| --- | --- | --- |
| **2022 metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. Užtikrinti ugdymoprogramų įvairovę ir plėtoti mokinių užimtumą. |   |  |
| 1.1. Sudaryti sąlygas neformaliojo švietimo teikiamų paslaugų prieinamumui ir mokinių ugdymosi motyvacijai. |  |  |
| 1.1.1. Ugdymo programųįgyvendinimas (Įgyvendinant muzikinio, dailės, choreografinio, teatrinio, sportinio, saugaus eismo, technologijų ir kitų ugdymo krypčių programas, aktyvinama socialinė įtrauktis ir sumanioji edukacija, gerinamas ryšys su visuomene). | Ugdytinių skaičius – 980 Grupių skaičius - 74 | Įvykdyta: ugdytinių skaičius - 1024Įvykdyta: 30 būrelių, 95 grupes.  |
| 1.1.2. Naujos veiklos pasiūla, koreguojant įstaigos veiklą (Skirtingų dalykų integruotos veiklos, skatinančios domėtis STEAM dalykais ir kitos edukacijos). | Projektų vaikų užimtumui (plenerai, stovyklos, edukacijos ir kitos programos) skaičius - 6 | Įvykdyta: suorganizuoti 39 neformalūs užsiėmimai - edukacijos mokiniams. Įgyvendinti 2 STEAM JUNIOR .1 programa Kultūros krepšelio paslaugai teikti. 3 Kultūros paso programos. |
| 1.1.3. Neformaliojosuaugusiųjų švietimo ir tęstinio mokymosi programų, seminarų organizavimas (Plėtojama ir tobulinama neformaliojo suaugusiųjų švietimo ir tęstinio mokymosi patirtis, sudarant sąlygas suaugusiųjų asmenų socialinei ir darbinei įtraukčiai, aktyviam pilietiškumui ir asmeniniam tobulėjimui. Paskaitų, kursų, seminarų, edukacinių programų inicijavimas). | Dalykinių seminarų skaičius – 3 | Įvykdyta: inicijuotos ir įgyvendintos 3 programos dalykiniams seminarams:„Kultūrinės edukacijos ir neformaliojo ugdymo sintezė“, „Baltų kelias - daugiakultūrinis objektas neformaliajame švietime“„Mokytojo vaidmuo komandoje, jo funkcijos ir atsakomybės“ |
| 1.1.4. Formalųjį švietimą papildančio ugdymo parengtų programų tobulinimas (teatro, šokio)    | Programų dalyvių skaičius – 0. | Parengtos 4 Neformalųjį švietimą papildančio ugdymo programos:- Pradinio ir Pagrindinio teatrinio formalųjį švietimą papildančio ugdymo programos;- Pradinio ir Pagrindiniochoreografijos formalųjį švietimą papildančio ugdymo programos.Programos nepradėtos vykdyti, nes neskirtas finansavimas. |
| 1.2. Pristatyti mokyklos veiklą, atstovauti miestui ir plėtoti vaikų ugdymo įvairovę. |   |   |
| 1.2.1. Tarptautinių,respublikinių, miesto renginių organizavimas .  | Renginių skaičius - 60 | Įvykdyta: surengti 1 tarptautinis, 5 šalies, 11 miesto, 47 Menų mokyklos renginiai. |
| 1.2.2. Dalyvavimastarptautiniuose, respublikiniuose, miesto renginiuose  | Miesto, šalies, tarptautiniai renginiai - 60 | Įvykdyta: dalyvauta 94 renginiuose: 20 tarptautinių, 47 šalies, 27 miesto. |
| 1.2.3. Išvykų ir stovyklųvykdymas mokinių atostogų metu ir savaitgaliais (Sudaromos vaikams ir jaunimui socialiai teisingos saviraiškos, laisvalaikio užimtumo ir tęstinumo galimybės, užtikrinant ugdymo veiklos tęstinumą ir mokinių užimtumą mokinių atostogų metu).  | Stovyklų, projektų mokinių atostogų metu skaičius - 2Vaikų, dalyvavusių išvykose, skaičius - 980 | Įvykdyta:Organizuoti 2 projektai mokinių atostogų metu:- vasaros stovykla „Vaikų kultūros rezidencija“ Lietuvos ir Ukrainos vaikams. Programa iš dalies finansuota Švietimo mokslo ir sporto ministerijos. - neformaliųjų užsiėmimųsavaitė “Atradimų vasara” Šiaulių miesto vaikams. Programa iš dalies finansuota tėvų lėšomis.Išvykose dalyvavo – 984 mokiniai  |
| 2. Gerinti Šiaulių menų mokyklos materialinę bazę ir užtikrinti saugią ugdymo aplinką. |   |   |
| 2.1. Užtikrinti mokymuisi tinkamą aplinką.  |   |   |
| 2.1.1. Menų mokyklos pastato kapitalinis remontas. | Lauko sienų šiltinimas iš pastato kiemo pusės - 0 objektų | Įvykdyta: parengti ir pateikti dokumentai dėl pastato (adresu: Krymo g. 32) renovacijos projektavimo užduoties. |
| 2.1.2. Statybinių konstrukcijų ir inžinierinių tinklų avarinės būklės šalinimas.   | Vamzdynų, elektros instaliacijos keitimas - 1 objektas | Neįvykdyta, nes neskirtas finansavimas: parengti ir pateikti dokumentai dėl pastato (adresu: Krymo g. 32) renovacijos projektavimo užduoties. |
| 2.1.3. Klubo „Kibirkštis“ stoglangių-švieslangių keitimas, sienų apšiltinimas, inžinerinių tinklų atnaujinimas. Menų mokyklos teatro studijos „Kompanija šauni“ pastato renovacija, stogo skardinimas. | Stogo remontas, stoglangių- švieslangių keitimas - 1 objektas | Neįvykdyta, nes neskirtas finansavimas: parengti ir pateikti dokumentai dėl pastato (adresu: Krymo g. 32) renovacijos projektavimo užduoties. |
| 2.2. Modernizuoti mokymo bazę. |   |   |
| 2.2.1. Ugdymo programų aprūpinimas modernia mokymo įranga ir medžiagomis.  | Kompiuterių ir kitos biuro technikos įsigijimas - 5 vnt  | Įvykdyta ir viršyta: įsigyti televizoriai – 3 vnt., projektoriai - 2 vnt., projektoriaus ekranas - 1 vnt., kompiuteriai - 2 vnt., veiksmo kamera - 1 vnt., intelektinis žaidimas-knyga - 1 vnt., rėmeliai parodoms - 56 vnt., Pagal projektą iš Liuksemburgo banko gauta parama - 40 kompiuterių mokiniams ir mokyklos darbuotojams. |
| 2.2.2. Patalpų atnaujinimas. | Kabinetų remontas (patalpų atnaujinimas) - 4 vnt | Įvykdyta: Menų mokyklos pastate atnaujintos 3 patalpos - įrengta moderni parodų eksponavimo sistema, fotostudijos erdvė, konferencijų centras. Atnaujintos I ir II aukšto foje erdvės. Žaliuzės pakeistos roletais. Vaikų klube “Kibirkštis”, įrengta ledų edukacinė erdvė.  |

Šiaulių menų mokyklos 2022–2024 m. strateginis bei 2022 m. veiklos planai orientuoti į efektyvumo didinimą ir nuolatinį optimizavimą. Vienas iš svarbiausių siekių – mokyklos bendruomenės susitelkimas bendrai idėjai: ruošti vaiką ir jauną žmogų gyvenimui, suteikiant jam žinių, stiprinant motyvaciją, ugdant gebėjimą nuolat mokytis, skatinant asmens saviraišką, inovacijas, sudarant sąlygas formuotis kūrybingai, atsakingai ir atvirai asmenybei, užtikrinant kiekvieno asmens individualių gebėjimų ugdymą, pritaikymą ir pripažinimą. Siekiame būti nuolat besimokančia, kuriančia, besikeičiančia, mokinių, tėvų ir visuomenės poreikius atliepiančia mokykla.

 Mokykla vykdo neformaliojo vaikų švietimo muzikinio, dailės, choreografinio, teatrinio, dramos, sportinio, saugaus eismo, technologijų, pilietinio ugdymo programas. 2022 m. sausio 15 d. mokyklą lankė 1024 mokiniai (980 – finansuojamas maksimalus skaičius asmenų, ugdomų pagal neformaliojo vaikų švietimo programas).

 Nuo 2022 m. rugsėjo 15 d. veikė 30 įvairaus profilio būrelių, studijų, kolektyvų, ansamblių (11 – muzikos, 2 – teatro, 2 – šokio, 2 – sporto, 7 – dailės, 1 – pilietinio ugdymo), sudarančių 95 grupes.

Mokinių įtraukimas į aktyvią veiklą po pamokų - puikiausia prevencinė veikla. 2022 metais organizuotas 61 renginys: 1 tarptautinis, 5 šalies, 11 miesto, 3 mokytojų patirties sklaidos užsiėmimai, 47 Menų mokyklos, 39 neformalūs užsiėmimai - edukacijos mokiniams, 2 seminarai mokytojams. Įgyvendinti 3 projektai, 2 programos Kultūros krepšelio paslaugai teikti, 3 Kultūros paso programos, 2 STEAM junior projektai. Dalyvauta 94 renginiuose: 20 tarptautinių, 47 šalies, 27 miesto, 14 Menų mokyklos renginių.

Mūsų mokiniai 2022 metais laimėjo konkursuose, varžybose: I vietų 134 (iš jų 113 sportinių šokių), II vietų – 59 (iš jų 29 sportinių šokių), III vietų – 31 (iš jų 11 sportinių šokių) Gauta padėkų, nominacijų – 21.

Mokyklos bendruomenė yra projektų iniciatorė, dalyvė ir organizatorė, aktyviai prisidedanti ir prie savanoriškos, pilietinės veiklos Šiauliuose. Prasidėjus karui Ukrainoje, Šiaulių arenoje Ukrainos pabėgėlių centre įkurta ukrainiečių vaikų erdvė, suburta ir koordinuota per 80 savanorių veikla. 2022 m. kovo - gegužės mėnesiais Ukrainos vaikams organizuotoje mokyklėlėje „Atokvėpis“ per menines veiklas, pokalbius, judesį padėjome vaikams įsilieti į mūsų bendruomenę, įveikti nerimą, nusivylimą, pajusti saugumą ir augti kartu kuriant šviesią ateitį. Kovo mėnesį priimta į darbą ir šokių mokytoja iš Ukrainos, kuri šiuo metu savo šokių būrelyje jau turi per 70 vaikų, iš kurių 35 ukrainiečiai. Šiaulių menų mokykla kartu su partneriais Šiaulių „Juventos“ progimnazija, [Lietuvos Raudonasis Kryžius - Šiaulių skyrius](https://www.facebook.com/raudonasiskryziussiauliai?__cft__%5B0%5D=AZUWqHxqkPgyU35SxaOLun-K8L5S3xtuNFxkvjbyhWCVvBxekuVABRzqA41VNn7DRk0aHonqTMp-9-LhU5tNhgUD9fxFGRfDVf9SLW__o2qz6etH2IfbdmY-lY70wV9xGsIJUFmwuoUWqK0paxqfCN-LbpijoRP5HqQ91TqXZdAOSNTRjUoFPAtigTjHXajyv2Ha4mT6tMeqJYHkTUOf2mw-&__tn__=-%5DK-R) ir [Šiaulių kultūros centras](https://www.facebook.com/siauliukulturoscentras/?__cft__%5B0%5D=AZUWqHxqkPgyU35SxaOLun-K8L5S3xtuNFxkvjbyhWCVvBxekuVABRzqA41VNn7DRk0aHonqTMp-9-LhU5tNhgUD9fxFGRfDVf9SLW__o2qz6etH2IfbdmY-lY70wV9xGsIJUFmwuoUWqK0paxqfCN-LbpijoRP5HqQ91TqXZdAOSNTRjUoFPAtigTjHXajyv2Ha4mT6tMeqJYHkTUOf2mw-&__tn__=kK-R) surengė 200 dalyvių linksmą, šilumos ir šurmulio kupiną šventę „Šeimos diena su Ukraina“, kurioje sau tinkamų pramogų galėjo rasti kiekvienas šeimos narys! Vaikų ir jaunimo teatro studija ,,Kompanija šauni” organizavo lėšų ukrainiečių vaikams rinkimo akciją, kurios metu parodė spektaklį ,,Stoglangis" ir surinko 408 Eur., kuriuos perdavė organizacijai Gelbėkit vaikus/Save the Children Lithuania.

Rugpjūčio mėnesį sėkmingai įgyvendinta vaikų vasaros poilsio programa. Aštuonių dienų vasaros stovykloje „Vaikų kultūros rezidencija“ dalyvavo 30 vaikų iš Lietuvos ir 30 vaikų iš Ukrainos. Programą padėjo įgyvendinti partneriai: Šiaulių rajono Dubysos aukštupio mokykla, Šiaulių „Juventos“ progimnazija, Šiaulių „Rasos“ progimnazija. Veiklos buvo organizuotos bendradarbiaujant su Šiaulių jaunųjų gamtininkų centru, Šiaulių dailės galerija, Šiaulių turizmo informavimo centru, Šiaulių sporto mokykla „Atžalynas“. Programa iš dalies finansuota Švietimo mokslo ir sporto ministerijos. Iš viso gauta 8530,00 eurų.

Šiaulių menų mokyklos mokiniams organizuota neformaliųjų užsiėmimų savaitė „Atradimų vasara“. Veiklose dalyvavo per 70 moksleivių. Partneriai: sporto mokykla „Atžalynas“, ŠRATC, Šiaulių turizmo ir informacijos centras, Šiaulių „Juventos“ progimnazija.

Naujų projektų, programų inicijavimas, jų rengimas - tai puikus mokyklos bendruomenės komandos telkimo ir auginimo pavyzdys. 2022 metais nuo spalio mėnesio aktyviai vykdomos Kultūros paso ir Kultūros krepšelio programos, kuriose dalyvavo per 260 mažųjų šiauliečių. Parengti ir įgyvendinti du STEAM JUNIOR projektai. Programose iš viso dalyvavo 100 mokinių. Projektinei ir edukacinei veiklai organizuoti 2022 metais papildomai į mokyklos biudžetą pritraukta 8000 eurų.

Šiaulių atviras jaunimo centras vykdo atvirą darbą su jaunimu, siekiant paskatinti į prasmingą veiklą įsitraukti mažiau galimybių turinčius jaunus žmones, tokiu būdu siekiama darbo su jaunimu paslaugų įvairovės ir kokybės bei prieinamumo kuo platesniam jaunų žmonių ratui. 2022 metais Šiaulių atviras jaunimo centras sėkmingai įgyvendino du projektus, finansuojamus Šiaulių miesto savivaldybės: jaunimo iniciatyvų projektą „Pramogauk ir lyderiauk“ ir sveikatinimo projektą „Aš galiu tai pakeisti“ (iš viso suma siekė - 7620,00 Eur. ).

Menų mokyklos bendruomenė aktyviai ieško socialinių partnerių, norėdama pagerinti teikiamų neformaliojo vaikų paslaugų įvairovę ir kokybę. 2022 m. pasirašyta 20 bendradarbiavimo sutarčių.

Aktyvi mokytojų asmeninės-kūrybinės patirties sklaida paskatino kūrybos link mokyklos darbuotojus ieškoti asmeninių kūrybinių galių, įgyti meninių kompetencijų, tenkinti saviraiškos poreikius, nuolat tobulėti. Parengtos programos 3 dalykiniams seminarams: „Kultūrinės edukacijos ir neformaliojo ugdymo sintezė“, „Baltų kelias - daugiakultūrinis objektas neformaliajame švietime“, „Mokytojo vaidmuo komandoje, jo funkcijos ir atsakomybės“.

Organizuotos 4 kolektyvo išvykos į Panevėžį, Kauną, Palangą, Liepoją.

Menų mokykla nuolat ir įvairiomis formomis (miesto, šalies spaudoje, informacijos stenduose, interneto tinklalapyje, socialiniame „Facebook“ tinkle, vaizdo medžiagoje (interviu, reportažuose, filmuose ir t.t.) informuoja visuomenę apie savo veiklą, vertybes, pasiekimus. Etaplius savaitraščio kultūriniame priede„[Kvadratas. Meno teritorija](https://www.facebook.com/laikrastis.kvadratas?__cft__%5B0%5D=AZVIUvNLtUSqqXUxkRzcFBY4xexsAbM97M0RsHbHjTUuuLoEbq3csqtnuzK4mYgMCTvBMn4psTaZpcObaY_7RQA4HGu1eez7JSzwA3AoAAjZbXjfy8qlb9SIvDj9zuwGoTnuqqmY1fe7CFxR5XSL1Prasszp0t__qV5ITR_Z13tBb2OpMthVH8YtUhzDbuBMTeBQOEA0fXDazsZxc53anhii&__tn__=-%5DK-R)“ pristatyti Menų mokyklos ugdytiniai.

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| **1. Asmenybės ūgtis**. Skatinti mokytojus/kitus darbuotojus giliau pažinti mokinius/jaunimą ir ir didinti jų motyvaciją ugdytis | 1.1. Patobulinta Šiaulių menų mokyklos mokinio individualios pažangos ir pasiekimų vertinimo ir skatinimo tvarka | 1.1.1. Organizuoti 2 mokytojų/vadovų susitikimai - diskusijos su miesto ir šalies neformaliojo vaikų švietimo mokyklų mokytojais individualios mokinių pažangos ir pasiekimų vertinimo patirties tema (I - II ketvirtį)  | 1.1.1.1. Įvykdyta. Organizuoti mokytojų ir vadovų susitikimai - diskusijos su Šiaulių techninės kūrybos centro, Šiaulių jaunųjų gamtininkų centro, Šiaulių jaunųjų turistų centro ir Palangos moksleivių klubo atstovais individualios mokinių pažangos ir pasiekimų vertinimo patirties tema (I - III ketvirtį)  |
|  |  | 1.1.2. Atnaujinta Šiaulių menų mokyklos mokinio individualios pažangos ir pasiekimų vertinimo ir skatinimo tvarka (II ketvirtį)  | 1.1.2.1. Įvykdyta iš dalies. Sudaryta mokytojų darbo grupė Šiaulių menų mokyklos mokinio individualios pažangos ir pasiekimų vertinimo ir skatinimo tvarkos atnaujinimui ( IV ketvirtį) |
|  |  | 1.1.3. Ne mažiau 50 % mokinių pildo įsivertinimo aplankus ir kartą per metus su pedagogais, tėvais aptaria individualią pažangą.  | 1.1.3.1. Įvykdyta. Ne mažiau 50 % mokinių pildo įsivertinimo aplankus ir kartą per metus su pedagogais, tėvais aptaria individualią pažangą.  |
|  | 1.2. Efektyviau veikianti mokytojų ir kitų mokyklos darbuotojų motyvavimo ir skatinimo sistema | 1.2.1. Atliktas mokytojų ir mokyklos darbuotojų motyvacijos tyrimas (I-II ketvirtį)  | 1.2.1.1. Įvykdyta. Organizuotos diskusijos, siekiant išsiaiškinti motyvacinių priemonių poreikius, mokytojų metodinių grupių pasitarimų metu (I ketvirtį)1.2.1.2. Įvykdyta. Atlikta Šiaulių menų mokyklos darbuotojų apklausa  apie mikroklimatą organizacijoje, darbuotojų motyvacijos sistemos veiksmingumą. Identifikuotos problemos ir trūkumai (IV ketvirtį)  |
|  |  | 1.2.2. Atnaujinta mokytojų ir kitų mokyklos darbuotojų motyvavimo ir skatinimo sistema (III ketvirtį)  | 1.2.2.1. Įvykdyta. Atnaujinta mokytojų ir kitų mokyklos darbuotojų motyvavimo ir skatinimo sistema: nuo balandžio 1 d. pradėta taikyti atnaujinta Šiaulių menų mokyklos darbuotojų darbo apmokėjimo sistema (joje detaliai numatytas darbuotojų skatinimas ir motyvavimas), kuri dar du kartus (birželio ir spalio mėnesiais) buvo atnaujinta ir papildyta. (II - III ketvirtį)  |
|  |  | 1.2.3. Parengta ir įgyvendinta 1 kvalifikacijos tobulinimo programa skirta mokytojų savivokos, socialumo kompetencijų ugdymui | 1.2.3.1. Įvykdyta. Parengta ir įgyvendinta 1 kvalifikacijos tobulinimo programa skirta mokytojų savivokos, socialumo kompetencijų ugdymui „Mokytojo vaidmuo komandoje, jo funkcijosir atsakomybės“ |
|  | 1.3. Sustiprinta Šiaulių atviro jaunimo centro veikla | 1.3.1. Atnaujintos Šiaulių atvirojo jaunimo centro darbuotojų funkcijos (I ketvirtį)  | 1.3.1.1. Įvykdyta. Atnaujintos Šiaulių atvirojo jaunimo centro darbuotojų funkcijos (I ketvirtį), parengti ir patvirtinti Šiaulių atviro jaunimo centro nuostatai, parengtas ir patvirtintas Šiaulių atviro jaunimo centro vedėjo pareigybės aprašymas ( IV ketvirtį) |
|  |  | 1.3.2. Parengti ir įgyvendinti ne mažiau kaip 2 projektai, įtraukiantys jaunimą į aktyvias veiklas  | 1.3.2.1. Įvykdyta. Parengti ir įgyvendinti 2 projektai, įtraukiantys jaunimą į aktyvias veiklas: jaunimo iniciatyvų projektą „Pramogauk ir lyderiauk“ ir sveikatinimo projektą „Aš galiu tai pakeisti“. |
|  |  | 1.3.3. Ne mažiau nei dvigubai išaugo Šiaulių atvirojo jaunimo centro lankytojų skaičius. | 1.3.3.1. Įvykdyta. Nuo 2022 m. metų pradžios atviro jaunimo centro lankytojų skaičius tendencingai augo kiekvieną ketvirtį (I metų ketvirčio jaunimo centro bendras lankytojų skaičius 220, unikalus lankytojų skaičius 50, IV metų ketvirčio bendras lankytojų skaičius 560, unikalus lankytojų skaičius 180). |
|  |  | 1.3.4. Pradėjo veiklą 2 būreliai 14-19 metų vaikams ir jaunimui Šiaulių atvirojo jaunimo centro patalpose.  | 1.3.4.1. Įvykdyta. 14-19 metų vaikams ir jaunimui Šiaulių atvirojo jaunimo centro patalpose 2022 metais veikė vokalo studija „Nona 7 “, dramos terapijos studija „Kilk aukštyn su teatru“, fotografijos būrelis. |
| **2. Ugdymas(is).**Inicijuoti interaktyvių ir aktualių neformaliojo vaikų švietimo ar edukacijos programų sukūrimą ir įgyvendinimą | 2.1. Užtikrintas bendradarbiavimas su miesto kultūros įstaigomis. | 2.1.1. Pasirašytos 2 bendradarbiavimo sutartys su miesto kultūros įstaigomis (I ketvirtį)  | 2.1.1.1 Įvykdyta. Pasirašytos 3 bendradarbiavimo sutartys su Šiaulių dailės galerija, KĮ “Saulė”, Šiaulių kultūros centru. (II-III ketvirtį) |
|  |  | 2.1.2. Organizuoti du mokytojų susitikimai - diskusijos su socialinių partnerių darbuotojais dėl galimybių profesionalaus meno ir kultūros veiklas integruoti į programų turinį (I -II ketvirtį)  | 2.1.2.1. Įvykdyta. Organizuoti mokytojų susitikimai - diskusijos su Šiaulių dailės galerijos, Šiaulių kultūros centro darbuotojais dėl galimybių profesionalaus meno ir kultūros veiklas integruoti į programų turinį. (I -II ketvirtį)  |
|  |  | 2.1.3. Organizuoti ne mažiau kaip 10 proc. būrelių užsiėmimų kultūros ir meno (socialinių partnerių) erdvėse (III -IV ketvirtį)  | 2.1.3.1. Įvykdyta. Organizuoti muzikos, choreografinio ir teatrinio ugdymo programų (75 proc būrelių) užsiėmimai Šiaulių kultūros centro patalpose, dailės ugdymo programos - Šiaulių dailės galerijos patalpose (10 proc. būrelių) (II -IV ketvirtį)  |
|  |  | 2.1.4. Parengta ir įgyvendinama 1 nauja kultūrinės edukacijos programa | 2.1.4.1. Įvykdyta. Kartu su Šiaulių dailės galerija parengta ir įgyvendinama socialinės reklamos kūrimo programa “Aš galiu tai pakeisti” |
|  | 2.2. Užtikrintas bendradarbiavimas su aukštosiomis mokyklomis  | 2.2.1. Pasirašytos dvi bendradarbiavimo sutartys su aukštosiomis mokyklomis dėl neformaliojo vaikų švietimo programų turinio atnaujinimo (I ketvirtį)  | 2.2.1.1. Įvykdyta. Pasirašytos bendradarbiavimo sutartys su VU Šiaulių akademija ir Šiaulių valstybine kolegija dėl neformaliojo vaikų švietimo programų turinio atnaujinimo (IV ketvirtį)  |
|  |   | 2.2.2. Organizuoti du renginiai - kūrybinės dirbtuvės su socialiniais partneriais neformaliojo vaikų švietimo programų turinio atnaujinimo tema ( I - II ketvirtį) | 2.2.2.1. Įvykdyta. Organizuoti trys renginiai - kūrybinės dirbtuvės su VU Šiaulių akademijos (STEAM centro ir Muzikos pedagogikos katedros) ir Šiaulių valstybinės kolegijos (Inžinerijos mokslų, Vadybos ir komunikacijos, , Socialinio darbo katedrų) atstovais neformaliojo vaikų švietimo programų turinio atnaujinimo ir jaunimo centro veiklos tobulinimo tema (I - IV ketvirtį) |
|  | 2.3. Bendradarbiaujant su socialiniais partneriais parengtos ir pradėtos vykdyti patyriminio ugdymo integruotų mokslų programos | 2.3.1. Parengtos ir pradėto vykdyti dvi patyriminio ugdymo integruotų mokslų programos (II -III ketvirtį)  | 2.3.1.1. Įvykdyta. Parengtos ir pradėto vykdyti dvi patyriminio ugdymo integruotų mokslų - STEAM JUNIOR - programos: “Popierius, kuris auga”,”Ledinė Panda”.  |
|  | 2.4. Vykdyta mentorystės veikla Menų mokyklos naujiems/jauniems mokytojams ar kitiems darbuotojams. | 2.4.1. Nauji 3 mokytojai / 1 jaunimo darbuotojas ne mažiau nei 3 mėnesius naudojasi patyrusio mokytojo/specialisto mentoriaus teikiama pagalba.  | 2.4.1.1. Įvykdyta. Nauji 5 mokytojai (2 šokio, 3 muzikos). 6 mėnesius naudojasi patyrusio mokytojo mentoriaus teikiama pagalba.  |
| **3.**  **Ugdymo(si) aplinka.**Kurti funkcionalią, dinamišką ugdymo(si) aplinka . | 3.1. Mokiniai ir jaunimas įtraukti, kuriant mokyklos aplinką(įgyvendintos mokinių idėjos ir projektai) | 3.1.1. Organizuota Šiaulių miesto jaunimo apklausa „Kokio Šiaulių miesto atviro jaunimo centro Tu norėtum?” (I ketvirtį) | 3.1.1.1. Įvykdyta. Organizuota Šiaulių miesto jaunimo apklausa „Kokio Šiaulių miesto atviro jaunimo centro Tu norėtum?” (I ketvirtį) |
|  |  | 3.1.2. Mokinių ir jaunimo iniciatyva parengtas aplinkos atnaujinimo projektas (II ketvirtį) | 3.1.2.1. Įvykdyta. Atsižvelgiant į mokyklos mokinių atstovų siūlymus parengtas pastato (Aušros al 52, Krymo g. 32) patalpų atnaujinimo projektai (II ketvirtį) |
|  |  | 3.1.3. Įgyvendinti du mokinių ir jaunimo iniciatyva parengti aplinkos atnaujinimo projektai (III-IV ketvirtį)  | 3.1.3.1. Įvykdyta. Atnaujintos patalpos (Aušros al 52, Krymo g. 32) renginiams ir Steam užsiėmimams (III-IV ketvirtį)  |
|  | 3.2. Užtikrintas funkcionalios, dinamiškos ugdymo(si) aplinkos sukūrimas. | 3.2.1. Šiaulių menų mokyklos pastato Aušros al. 52 II a. įrengta konferencijų salė ir komunikacijos centras (I ketvirtį ).  | 3.2.1.1. Įvykdyta. Šiaulių menų mokyklos pastato Aušros al. 52 II a. įrengta konferencijų salė ir komunikacijos centras (I ketvirtį).  |
|  |  | 3.2.2. Šiaulių atviro jaunimo centro patalpose Vytauto 103a sukurta miesto jaunimą pritraukianti erdvė, skatinanti veikti ir tobulėti (IV ketvirtį). | 3.2.2.1. Įvykdyta. Šiaulių atviro jaunimo centro patalpose Vytauto 103a sukurta miesto jaunimą pritraukianti erdvė, atnaujinant veiklai skirtas priemones, skatinanti veikti ir tobulėti (IV ketvirtį). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Mokslo metų pradžios festivalis “Vėl kartu” | Festivalis patvirtino tokių veiklų reikalingumą -atvyko apie 500 dalyvių.Menų mokykla ir partneriai turėjo galimybę viešinti neformaliojo ugdymo veiklas. |
| 3.2 „Atokvėpio” mokyklėlė Ukrainos vaikams | Mokykla suteikė integracijos paslaugas trečiųjų šalių piliečiams. Vaikai įsiliejo į neformaliojo ugdymo būrelius.  |
| 3.3. Atnaujintas įstaigos įvaizdis, komunikacijos priemonės.  | Padidėjo įstaigos žinomumas ir patrauklumas, patikimumas. Paaugo mokinių skaičius būreliuose, į kai kuriuos būrelius nebepatenka visi norintys, nes nebėra laisvų vietų. Sėkmingai surinko mokinius ir pradėjo darbą jauni mokytojai.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3**x** 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4 **x** |
| 5.3. Lyderystės ir vadovavimo efektyvumas | 1□ 2□ 3□ 4 **x** |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4 **x** |
| 5.5. Bendras įvertinimas (pažymimas vidurkis) | 1□ 2□ 3□ 4 **x** |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai **x** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Gilinti žinias, kaip motyvuoti pedagogus tapti įtraukiojo ugdymo profesionalais ir reflektuojančiais praktikais. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų 2023 metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** |
| 8. 1. Gerinti įvairių gebėjimų ir poreikių mokinių mokymo(si) pasiekimus ir pažangą (*veiklos sritis –* asmenybės ūgtis) | 8. 1.1. Patobulinta mokytojų kvalifikacija. | 8. 1.1.1. Ne mažiau kaip 70 proc. mokytojų metodininkų ir ekspertų vedė atvirus užsiėmimus Šiaulių miesto mokytojams.8. 1.1.2. Padidėjo mokytojų metodininkų ir ekspertų dalis nuo 33 iki 37 proc.8. 1.1.3. Ne mažiau kaip 90 proc. mokytojų dalyvavo dalykiniuose seminaruose arba patys organizavo mokymus (arba – dalyvavo ilgalaikėse kvalifikacijos tobulinimo programose).8. 1.1.4. Visi pedagogai dalyvavo mokymuose dėl įtraukiojo ugdymo.  |
|  | 8.1.2. Pagerinta ugdymo kokybė. | 8.1.2.1.Visi mokyklos mokytojai naudoja skaitmenines mokymo(si) aplinkas. 8.1.2.2. Padidėjo 10 proc. mokinių, dalyvaujančių tarptautiniuose, respublikiniuose projektuose, renginiuose, skaičius8.1.2.3.Surengti ne mažiau kaip 2 Lietuvos mokinių skaitmeninės kūrybos konkursai/renginiai |
|  | 8.1.3. Užtikrintas geras mokinių ir mokytojų mikroklimatas. | 8.1.3.1. Atliktos priemonės, reikalingos pagerinti individualių, grupinių ir komandinių mokytojų ir kitų darbuotojų vykdomų veiklų mokykloje procesus. 8.1.3.2. Įgyvendintos priemonės gerinti darbuotojų tarpusavio santykius ir mikroklimatą, lyderiavimą ir vadovavimą, sprendžiant tarpasmeninius ir grupinius skirtumus ar konfliktus.8.1.3.3. Mokyklos darbuotojai jaučiasi gerai įstaigoje, noriai teikia idėjas ir pasiūlymus (konsultantų pateiktas įgyvendintų pasikeitimų ir esamo organizacijos funkcionavimo įvertinimo ataskaita).8.1.3.4. Mokiniai mokykloje jaučiasi gerai, gali realizuoti savo idėjas (pagal apklausos duomenis). |
| 8. 2. Didinti neformaliojo vaikų švietimo (toliau -NVŠ) programų ir jaunimo ugdymo plėtrą ir gerinti paslaugų kokybę(*veiklos sritis – ugdymas (is)*) | 8.2.1. Sustiprinta mokinių lankomumo stebėsena. | 8.2.1.1. Mokinio dalyvavimas (toliau - lankomumas) ugdymo programoje ne mažiau kaip 70 proc. ugdymo valandų (toliau – užsėmimų) per mėnesį.8.2.1.2. Pastebėta ne mažiau kaip 1 per metus vieno mokytojo pamoka, užsiėmimas.8.2.1.3. Atlikta lankomumo analizė: ketvirčio, metų. Su bendruomene aptartos išvados ir rekomendacijos.  |
|  | 8.2.2. Parengtos ir įgyvendintos naujos NVŠ programos  | 8.2.2.1 Parengtos ir įgyvendintos ne mažiau kaip 2 STEAM JUNIOR programos.8.2.2.2. Įgyvendintos Kultūros paso programos, orientuotos į 9-10 klasių mok. poreikius.8.2.2.3. Į neformaliojo muzikinio ugdymo programos įgyvendinimą iš viso įtrauktą ne mažiau kaip 20 mokinių iš 9-10 klasės mokinių amžiaus tarpsnio.8.2.2.4. 65 % visų Menų mokyklos mokinių ugdosi arčiau gyvenamosios vietos : ikimokyklinio, bendrojo ugdymo įstaigose, Menų mokyklos padaliniuose.  |
|  | 8.2.3. Parengtos ir įgyvendintos NVŠ programos iš tikslinės valstybės dotacijos.  | 8.2.3.1 Parengtos dvi naujos programos.8.2.3.2. Įgyvendinta bent viena nauja programa. |
| 8.3. Stiprinti mokinių turinčių specialiųjų ugdymosi poreikių (toliau - SUP) ir socialiai jautrių grupių įtrauktį į NVŠ veiklas.(*veiklos sritis – ugdymas (is)*) | 8.3.1. Pasiruošta įtraukiojo ugdymo įgyvendinimui | 8.3.1.1. Susitarta dėl SUP ir socialiai jautrių grupių identifikavimo ar atpažinimo kriterijų.8.3.1.2. Mokyklos svetainėje skelbiama informacija apie įtraukųjį ugdymą.8.3.1.3. SUP turintys mokiniai aprūpinti specialiomis mokymo priemonėmis bei ugdymui skirtomis techninės pagalbos priemonėmis. |
| 8.4. Gerinti ugdymo programų specifikai pritaikytas aplinkas (*veiklos sritis – ugdymo (si) aplinka*) | 8.4.1. Sukurtos palankios ugdymui, įtraukiančios ir ergonomiškos aplinkos. | 8.4.1.1. Įrengtos/atnaujintos ne mažiau 2 erdvės lengvai pritaikomos pagal programos specifiką ir pagal poreikį mokiniams, turintiems specialiųjų ugdymosi poreikių. 8.4.1.2. Įrengtos 2 naujos poilsio ir bendravimo zonos. |
|  | 8.4.2. Sukurta ir palaikoma vaiko emocinį ir intelektualinį ugdymą skatinanti aplinka. | 8.4.2.1.Vaikų, mokytojų ir vadovų tarpusavio santykiai grindžiami pagarba ir pasitikėjimu. (Mokinių tėvų apklausos duomenys)8.4.2.2. Vaikas turi galimybę rodyti iniciatyvą, jaučiasi saugus ir pasitikintis savimi bei kitais, gali išreikšti savo nuomonę. (Mokinių aktyvūs susirinkimai, siūlomos idėjos, apklausos duomenys)8.4.2.3. Ugdytinių tėvams pagal poreikį organizuojamos neformaliosios programos, edukacijos (ne mažiau kaip 5 susitikimai per metus) |
| 8.4. Užtikrinti kokybės valdymo modelio įdiegimo mokykloje pasirengimą(veiklos sritis - Lyderystė ir vadyba)  | 8.4.1. Pasirengta kokybės valdymo modelio mokykloje įdiegimui | 8.4.1.1. Susitarta su Švietimo centru dėl mokymų.8.4.1.2. Dalyvauta Švietimo centro organizuojamuose mokymuose.8.4.2.3.Pasirengtas kokybės valdymo modelio įdiegimo plano projektas.  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškasis faktorius (ligos, specialistų trūkumas etc.). |
| 9.2. Neskirtas ar pavėluotai skirtas finansavimas.  |

Savivaldybės administracijos Švietimo skyriaus siūlymas:

**Pritarti 2023 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

 Direktoriaus Kęstučio Šalčio veiklos ataskaita ir metinės užduotys vertinamos labai gerai. Visos planuotos užduotys įvykdytos. Atliktos užduotys, kurios nebuvo planuotos ir nustatytos. Direktoriaus Kęstučio Šalčio veikla orientuota į mokyklos veiklos pokytį, ugdymo proceso tobulinimą, kokybės valdymo metodų paiešką ir diegimą.

Šiaulių menų mokyklos tarybos pirmininkė \_\_\_\_\_\_\_\_\_\_\_\_ Kristina Kavaliauskaitė 2023-01-20

 (parašas)

**11. Įvertinimas, jo pagrindimas ir siūlymai:**

 Šiaulių menų mokyklos direktoriaus Kęstučio Šalčio2022 metų veiklos užduotys įvykdytos ir viršyti kai kurie sutarti vertinimo rodikliai, įstaigos veiklos administravimo veikloje pasiekta ženkliai geresnių rezultatų, pagerinta įstaigos veikla, labai gerai atliktos pareigybės aprašyme nustatytos funkcijos: organizuoti tarptautiniai, šalies, miesto renginiai (1 tarptautinis, 5 šalies, 11 miesto), 3 mokytojų patirties sklaidos užsiėmimai, įgyvendinti 3 projektai, 2 Kultūros krepšelio programos, 3 Kultūros paso programos, 2 STEAM JUNIOR projektai. Projektinei ir edukacinei veiklai organizuoti papildomai į mokyklos biudžetą pritraukta 8000 eurų.

 Dalyvauta 94 renginiuose: 20 tarptautinių, 47 šalies, 27 miesto. Laimėtos pirmos – trečios prizinės vietos respublikiniuose, miesto konkursuose, varžybose: I vietų 134 (iš jų 113 sportinių šokių), II vietų – 59 (iš jų 29 sportinių šokių), III vietų – 31 (iš jų 11 sportinių šokių), gauta 21 padėka, nominacija.

 Organizuoti 2 projektai mokinių atostogų metu: vasaros stovykla „Vaikų kultūros rezidencija“ Lietuvos, Ukrainos vaikams (iš dalies finansuota Švietimo, mokslo ir sporto ministerijos – 8530 eurų, dalyviai 30 vaikų iš Lietuvos ir 30 vaikų iš Ukrainos) ir neformaliųjų užsiėmimų savaitė „Atradimų vasara“ Šiaulių miesto vaikams (iš dalies finansuota tėvų lėšomis).

 Šiaulių arenoje Ukrainos pabėgėlių centre įkurta ukrainiečių vaikų erdvė, suburta ir koordinuota per 80 savanorių veikla, organizuotas ugdymas Ukrainos vaikams mokyklėlėje „Atokvėpis“, įdarbinta šokių mokytoja iš Ukrainos (šokių būrelyje dalyvavo 70 vaikų, iš kurių 35 ukrainiečiai). Kartu su socialiniais partneriais organizuota šventė „Šeimos diena su Ukraina“ (200 dalyvių), organizuota lėšų ukrainiečių vaikams rinkimo akcija, parodytas spektaklis ,,Stoglangis“, surinkta 408 Eur, perduota organizacijai „Gelbėkit vaikus/Save the Children Lithuania“.

 Įgyvendinti 2 projektai, finansuojami Šiaulių miesto savivaldybės: jaunimo iniciatyvų projektas „Pramogauk ir lyderiauk“ ir sveikatinimo projektas „Aš galiu tai pakeisti“ (7620,00 Eur). Pasirašyta 20 bendradarbiavimo sutarčių su socialiniais partneriais, suorganizuotas mokslo metų pradžios festivalis „Vėl kartu“ (500 dalyvių).

 Vykdyta aktyvi mokytojų asmeninės kūrybinės patirties sklaida: parengtos programos 3 dalykiniams seminarams – „Kultūrinės edukacijos ir neformaliojo ugdymo sintezė“, „Baltų kelias - daugiakultūrinis objektas neformaliajame švietime“, „Mokytojo vaidmuo komandoje, jo funkcijos ir atsakomybės“.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2023-02-15 Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_ Artūras Visockas 2023-02-15

 (parašas)

Galutinis metų veiklos ataskaitos įvertinimas **labai gerai**

Susipažinau:

Šiaulių menų mokyklos direktorius \_\_\_\_\_\_\_\_\_\_ Kęstutis Šaltis 2023-02-15

 (parašas)